alibayram/wikipedia-40-langs huggingface dataset:
رقص

الرقص هوه نوع من انواع الفنون اللى بيتحرك فيها الجسم غالبا على ايقاع المزيكا.

تاريخ 
ارتبط الرقص عند الشعوب البدائيه بالدين ، فكان نوع من التعبير عن الشعور الجماعى زى عند الهنود الحمر و قبايل فى افريقيا. فبيرقصوا مثلا لشكر الاله على النصر ، او لطلب النجاح فى الصيد او الزراعه ، او لطرد الأرواح الشريره ، او لتمثيل حدث حصل فى تاريخ قبيلتهم.

الرقص عند المصريين القدام كان له طابع دينى. و فى اليونان و الهند ارتبط بتطور المسرح كمان كان كمان فى مسرح النو اليابانى فى القرن 14.

الرقص كنشاط اجتماعى و طريقه للترفيه لم يظهر الا فى عصور حديثه نسبيا. فى العصور الوسطى الرقص الاجتماعى كان مقصور على المثقفين و بلاط الملوك و خصوصا فى فرنسا. و فى القرن 16 انتشر الرقص الهادى فى البلاط ، و الرقص السريع القوى عند الريفيين.

الباليه ظهر لأول مره فى البلاط الايطالى فى القرن 16 ، و بعدين شاع فى فرنسا ، و وصل لذروته فى عهد الملك لويس الأربعتاشر. من الرقصات اللى شاعت فى القرن 17 رقصات المينويت و الجافوت و السرابند.

بدا الرقص الزوجى فى القرن 19 لما انتشرت رقصة البولكا فى براغ و الفالس فى ڤيينا. الرقص وصل انجلترا من فرنسا فى القرن 17 و اصبحت رقصة روجرى كوفر لى شايعه هناك.

فى البلاد التانيه ظهرت انواع تانيه من الرقص زى رقصات المازروكا و البولونيز فى بولندا ، و الكازاردا فى المجر ، و الفنداجو و البليرو فى اسبانيا ، و الترانتلا فى ايطاليا ، و التانجو و السامبا و الرومبا فى امريكا اللاتينيه.

من امريكا ظهرت رقصة الفوكس تروت سنة 1912، و بعدين ظهور موسيقى الجاز سنة 1920 ظهر رقصات جديده كان اشهرها رقصة الشارلستون اللتى مهدت للرقصات الحديثه زى الروك اند رول و التويست و الجيرك و غيرها.

الرقص الشعبى 
الرقص الشعبى نوع من الرقص البدائى او الرقص الوطنى الشايع فى كل بلد ، زى الفنداجو الاسبانى ، و البولكا البوهيمى ، و رقص الخيل و التحطيب فى مصر. فيه فى بلاد كتيره مدارس و معاهد لتدريس الرقص الشعبى زى فى انجلترا و امريكا و غيرها.

الرقص الشعبى اتطور فى مصر و ظهرت فرق شعبيه زى فرقة رضا للفنون الشعبيه ، اللى نجحت نجاح كبير فى مصر و اعجب بيها جدا فى الغرب ، و فرقة الفنون الشعبيه التابعه لوزارة الثقافه.

فى مصر و تركيا اذدهر نوع من الرقص الفردى المعروف بالرقص الشرقى او الرقص البلدى ، و بيعتمد الرقص ده على خطوات فنيه صعبه و محسوبه و تناسق حركى جميل و ظهرت فى مصر مدارس فنيه كتيره للنوعيه دى من الرقص. اشتهر فى النوع ده من الرقص تحيه كاريوكا و ساميه جمال و نعيمه عاكف و نجوى فؤاد و غيرهم.

فى الثقافه العربيه الرقص، كمان عند شعوب تانيه كثيرة فى أسيا وأوربا، تؤدى فيه حركات قتالية بالسيف أو بالعصا، وده معروف من قدماء الصين وقدماء المصريين، كمان بقا ده النوع من الرقص بأنواعه المختلفة ضمن تراث الشعوب المختلفة لحد اليوم كمان عند الألبان وغيرهم، ورقص الستات فى الأفراح عند المصريين لا يعد عيباًلكن هو جزء من تراث شعبى عريق مش مدعاة لاتهام العرب والذهنية العربية بالدونية. [انظر مدخل ‘‘الرقص بالسيف’’ فى الويكيبيديا المجانية.

من انواع الرقص 
 الرقص الفردى (السولو) Solo dance
 زى رقص شرقى
 الرقص الزوجى (اتنين بيرقصو سوا)Partner  dance
 زى السالسا و التانجو و الفالس
 الرقص الجماعى Group dance
 زى رقص فولكلور و رقص باليه و رقص بولروم دانس

مصادر 

 الموسوعة الثقافية، مؤسسة فرانكلين للطباعة والنشر، القاهرة - نيو يورك 1972
 The New Encyclopædia Britannica, Micropædia,H.H. Berton Publisher,1973-1974
 The New Encyclopædia Britannica, Macropædia,H.H. Berton Publisher,1973-1974

 
فنون
ثقافه
مولدوڤا

مولدوڤا  بتتنطق كمان مولداڤيا mɔldoʊvə / ، / mɒldoʊvə / (رسمى جمهورية مولدوڤا ) بلد من غير سواحل فى  اوروبا الشرقية ، بين رومانيا من الغرب و اوكرانيا من الشمال والشرق والجنوب.

تاريخ 
فى العصور الوسطى ، الجزء الاكبر من اراضي مولدوڤا كان جزء من إمارة مولدافيا. سنة 1812، ضمتها الامبراطورية الروسية ،

مصادر 

 
بلاد
دول مسيحيه
محمود مختار

محمود مختار (طنباره، جنب المحله الكبرى، 10 مايو 1891 - القاهرة، 28 مارس 1934) نحات مصر الكبير فى العصر الحديث. من عظماء الفنانيين المصريين اللى افرزتهم ثورة 1919. نحات تمثال نهضة مصر اللى بيعبر عن روح مصر الجديده بعد ثورة 1919.

اتولد محمود مختار فى قرية طنباره جنب المحله الكبرى، و أبوه ابراهيم العيسوى كان عمدة القريه لكن مختار راح عاش مع جدته لأمه فى بيت خاله فى قرية نشا فى المنصوره. اتعرف عنه انه و هو لسه طفل صغير كان بيقضى معظم وقته جنب الترعه يشكل فى الطين مناظر من اللى بيشوفها حواليه فى القريه.

مختار كان اول طالب يلتحق بمدرسة الفنون الجميله اللى فتحها الامير يوسف كمال من فلوسه سنة 1908، و فى سنة 1911 سافر مختار على باريس، و اعجب "جيوم لا بلانى" بموهبته و تميزه الفنى، فدخل مختار مدرسة الفنون الجميله الفرنساويه (Ecole des Beaux Arts)، و اتفوق على كل زمايله، فعينوه مدير لمتحف جريفين فى حى مونماتر و دى كانت اول مره حد من الشرق الأوسط يتعين فى المنصب الفنى ده فى فرنسا.

تمثال نهضة مصر 

تمثال نهضة مصر  المعروض فى ميدان قدام جامعة القاهرة فى الجيزه بيعتبر اشهر اعمال محمود مختار. فكرة التمثال ده خطرت على بال مختار و هو فى باريس ، و كان من وحى ثورة 1919 ، و لما سافر الوفد المصرى برياسة سعد زغلول على فرنسا عشان يعرض قضية إستقلال مصر عن انجلترا، قابل الوفد مختار و اتحمس سعد زغلول بفكرة التمثال و طلب جمع تبرعات فى مصر لعمل التمثال و عرضه فى اكبر ميادين مصر. لما رجع مختار مصر نشطت حركة الإكتتاب و فى يوم 25 يونيه 1921 اتوافق على حط التمثال فى ميدان باب الحديد (ميدان رمسيي دلوقتى) و انزاحت عنه الستاره يوم 20 مايو سنة 1928.

اعماله و مكانته 
بتعتبر اعمال محمود مختار امتداد للفن المصرى القديم. إتأثر بأساليب النحت الحديثه و البيئه المصريه. جمع فى فنه ما بين البساطه و الرقه و قوة التكوين الفنى. كان اول فنان مصرى يتقام له معرض خاص فى پاريس (1930). و اقتنت فرنسا تمثاله البديع "عروس النيل" المعروض فى متحف جودى پوم فى پاريس. و "تمثال نهضة مصر"، و "تمثال سعد زغلول" اللى بيتوسط ميدان سعد زغلول فى اسكندريه. لمحمود مختار فى منطقة الجزيرة فى القاهرة متحف بإسمه معروضه فيه اعماله القيمه.

اعمال مختار كانت اول اعمال فنيه مصريه حديثه تتعرض فى اوروبا، و شهرته وصلت  اوروبا قبل أى فنان او اديب مصرى و اتكلمت عن موهبته الفذه الجرانيل و المجلات، فى فتره كانت مصر بتحاول تثبت فيها هويتها الخاصه و قدرتها على النهوض و التقدم و التحرر.

أهم اعماله

وفاته و متحفه 
إتوفى محمود مختار بعد ما رجع من اوروبا، و لإنه ماكانش من أنصار الحكومه أياميها اتجاهلت الحكومه رجوعه لمصر و وفاته.

فى سنة 1962 اتفتح متحف فى القاهره خاص باعمال محمود مختار و سط حدايق الجزيره كتكريم لفنه، و بيعتبر النحات الوحيد فى مصر اللى ليه متحف خاص بيه.

قال عنه المفكر المصرى طه حسين:

 

من إبداعاته التانيه:
 إيزيس
 الخماسين
 كاتمة الأسرار
 حاملة الجرة

فهرست وملحوظات

مصادر 
 حسن الرزاز، عواصم مصر، دار الشعب، القاهرة 1995
 طه حسين: من لغو الصيف الى جد الشتاء، دار العلم للملايين، بيروت 1977
 الموسوعة الثقافية ، مؤسسة فرانكلين للطباعة والنشر، القاهرة - نيو يورك

مواقع خارجيه ليها علاقه بالموضوع 
 متحف محمود مختار فى القاهره 
 جاليرى محمود مختار
 

مواليد 1891
وطنيين مصريين
نحت
وفيات 1934
نحاتين مصريين
ثورة 1919
متعلمين فى جامعة القاهره
فؤاد المهندس

فؤاد زكى  المهندس (حى العباسيه، 6 سبتمبر 1927 – الزمالك، 16 سبتمبر 2006) كان فنان كوميدى و بيُعتبر من اشهر الفنانين المصريين. ابتدت نجوميته من الخمسينيات فى المجال الكوميدى فى المسرحيات و افلام السينيما و فوازير رمضان اسمها فوازير عمو فؤاد.

اهم افلامه 

 رجوع اخطر رجل فى العالم
 جناب السفير
 شنبو فى المصيده
 اعترافات زوج
 انا و هوا و هيا
 هارب من الجواز
 اقتلنى من فضلك
 اجازه بالعافيه
 زوجه من باريس
 غرام فى اغسطس
 الراجل دا هيجننى
 اخطر رجل فى العالم
 ڤيڤا زلاطا
 ارض النفاق (عن قصة يوسف السباعى)
 مطارده غراميه
 المليونير المزيف
 العتبه جزاز
 انت اللى قتلت بابايا
 ربع دستة اشرار
 سفاح الستات

مسرحيات 

 سيدتى الجميله (مُقتبسه من مسرحية بيجماليون لـجورج برنارد شو)
 الدنيا ماشيه كده (من اوائل المسرحيات اللى جمعت بينه وبين شويكار)
 حواء الساعه 12
 انا و هوا و هيا
 السكرتير الفنى
 انا فين و انتى فين
 حالة حب
 انا و هى و سموه
 ياما كان فى نفسى
 ليه ليه (مسرحيه سياسيه و منجحتش)
 سك علا بناتك
 انها حقا عائله محترمه
 هاله حبيبتى (مع دلال عبد العزيز والطفله رانيا)
 روحيه اتخطفت
 علشان خاطر عيونك (مع نجمة الاستعراض شريهان)

مسلسلات تليفزيونيه 
 روبابيكيا (2000)
 احلام العصافير (1998)
 سعيكم مشكور (1995)
 احلام العنكبوت (1992)
 بستان الشوق (1982)
 عيون (1980)
 ارض النفاق (1975)

اغانيه ومنولوجاته 

 "الراجل دا هيجننى"
 "اتجوز ليه – كده مالى" (فؤاد المهندس و حسن مصطفى)
 "اتفرج يا سلام"
 "اجرى اجرى"
 "انها قصة حبى"
 "بعدين وياكى"
 "عدينا بسرعه يا عربيه"
 "ليه واخد خاطرك" (شويكار)
 "الحلم"
 "الدنيا كاسات"
 "الزم حدودك"
 "الستات"
 "الصيام مش كده"
 "النيفا"
 "انا ممنون" (فؤاد المهندس و نجوى فؤاد و محمود المليجى)
 "انا واد خطير"
 "شنبو فى المصيده"
 "بيبصلك و يبصللى"
 "حضرتنا"
 "رايح اجيب الديب من ديله"
 "زوربا"
 "ساعة العصارى يا ولد"
 "شهور العسل"
 "فوازير عمو فؤاد 92" (عمو فؤاد دكتور اطفال)
 "عمو فؤاد رايح يصطاد"
 "نلضم الابره"
 "فرافيرو"
 "فوق يا انت"
 "قلبى يا غاوى خمس قارات"
 "لومى يا لومى"
 "مصر هى امى"
 "مظلوم"
 "سيدتى الجميله"
 "يا لاللى امان" (شويكار والمجموعه)
 "يا حته مارونجلاسيه"
 "ياسو"
 "يانا من اختراعاتك"
 "ياواد يا مفكر يا هايل"
 "يلا بينا"

مصادر

لينكات برانيه 
 

ممثلين مصريين
كوميديانيين مصريين
مسرحيين مصريين
قاهريين
ناس من العباسيه
كوميديين
ويكى مصدر

ويكى مصدر هو واحد من مشاريع ويكيميديا لتجميع النصوص القديمة والتاريخية والحرة

اللغات 
 ويكى مصدر العربى

المجموع

المصدر 
http://meta.wikimedia.org/wiki/Wikisource/Table

مشاريع ويكيميديا
جوته

يوهان فولفجانج فون جوته (Johann Wolfgang von Goethe,  ) (28 اغسطس 1749 -- 22 مارس 1832) ، كاتب المانى كبير اعماله بتغطى مجالات الشعر و المسرح و الادب و اللاهوت و الانسانية و العلوم. كتب مسرحية فاوست اللى بتعتبر من أعظم مسرحيات الادب العالمى ، و هى مسرحيه من جزئين. اعمال جوته الادبيه المعروفة بتشمل قصايد كتير.

جوته كاتب بارز فى الادب الألمانى و فى حركة فايمار الكلاسيكية فى أواخر القرن التمنتاشر و بدايات القرن التسعتاشر و يتزامن ده مع حركة التنوير ، و حركة الرومانسيه.

مصادر 

فلاسفة عصر التنوير
فلاسفه المان
كتاب المان
شعرا المان
مواليد 1749
وفيات 1832
روائيين
1749

1749 كانت سنه بسيطه فى التقويم الجريجورى .

مواليد 

 28 اغسطس يوهان فولفجانج فون جوته

مصادر

اهم احداث السنه

مصادر
ليختنشتاين

ليختنشتاين امارة ليختنشتاين Principality of Liechtenstein إمارة ليختنشتاين أو ليشتنشتاين هيا دوله مش ساحليه ف جبال الالب فى اوروبا الوسطى.

جغرافيا 
بتحدها سويسرا م الغرب و الجنوب و النمسا فى الشرق, مساحتها اكتر عن 160 كيلومتر مربع و عاصمة الدولة هيا فادوز لكن شان هيا اكبر المدن.

السكان 
عدد سكانها 37,623 نسمة.

الاقتصاد 
بتمتلك ليختنشتاين تانى اعلى ناتج محلى اجمالى للشخص الواحد فى العالم من تعادل القدره الشرائيه  كمان بتمتلك أدنى دين خارجى فى العالم. كمان بتمتلك ليختنشتاين تانى ادنى معدل للبطاله فى العالم بنسبة 1.5% ( موناكو الأولى).

لينكات برانيه

مصادر 

 

 
بلاد
امارات
دول مسيحيه
يوم

اليوم هوه وحدة قياس للوقت و هى بتساوى تقريبا 24 ساعه.اليوم ما بيعتبرش واحده من وحدات النظام الدولى للوحدات (SI) لان الوحده الاساسيه لقياس الوقت فى النظام دا هى الثانية و بكدا اليوم بيساوى 86,400 ثانيه.

اليوم كمان ممكن يستعمل فى التعبير عن النهار اللى بكون فيه النور بتاع الشمس على العكس م الليل. طول اليوم بحسب المعنى دا ممكن يختلف ما بين الشتا و الصيف ، زى ما بيقول الناس العاديين ان يوم الشتا قصير و ليله طويل.

حدود اليوم (يعنى امتا بيبتدى و امتا بيخلص) م الحاجات اللى بتختلف من شعب للتانى. فى مصر القديمه مثلا كان اليوم بيبتدى من غروب الشمس لحد غروب شمس تانى يوم. المفهوم دا عن حدود اليوم لسه موجود فى الريف المصرى و بين الفلاحين المصريين (المتصلين اكتر مع الثقافه المصريه القديمه)، لما المصرى بيقول مثلا ليلة السبت ف بيبقا يقصد يوم الجمعه بالليل و مش العكس.
المفهود دا كمان لسه موجود لحد دلوقتى فى الاحتفالات زى ليلة العيد ( يعنى الليله اللى قبل العيد مش يوم العيد بالليل) و ليلة الكريسماس (Chrismas Eve) و اللى بيتقصد بيها يوم 24 ديسمبر بالليل مع ان الكريسماس بييجى يوم 25 ديسمبر.

فى العصر الحديث (زى فى امريكا مثلا) ف كلمة ليلة الجمعه (Friday night) بيتقصد بيها الليله اللى بين الجمعه و السبت

مصادر 

وحدات قياس
جبر

الجبر هوه فرع من فروع الرياضيات بيهتم بدراسة العلاقه بين الارقام و العمليات الحسابيه زى الجمع و الطرح و القسمه و الضرب (+ - ÷ x )

مقدمة 
الجبر كلمه جت من كتاب عالم الرياضيات الفارسى المشهور الخوارزمى(الكتاب المختصر فى حساب الجبر والمقابله)اللى قدم العمليات الجبرية اللى بتنظم حلول للمعادلات الخطية والتربيعية.

وبيشكل علم الجبر واحد من الفروع التلاته الاساسية فى الرياضيات اضافة لـ الهندسة الرياضية والتحليل الرياضى ونظرية الأعداد والتباديل والتوافيق. وبيهتم العلم ده بدراسة البنى الجبرية والتماثلات بينها، والعلاقات والكميات.

وللجبر مفهوم أوسع وأشمل من الحساب او الجبر الابتدائي. فهوا مش بيتعامل مع الارقام بس، كمان بيصيغ التعاملات مع الرموز والمتغيرات والفئات. وبيعمل الجبر صياغة للبدهيات والعلاقات اللى ممكن عن طريقها نقدر نعمل تمثيل لأى ظاهرة فى الكون. وعشان كده بيعتبر من الاساسيات المنظمة لطرق البرهان.

فروع الجبر 
 الجبر الابتدائى.
 الجبر المجرد.
 الجبر الخطى.
 الجبر الشامل.
 جبر الاعداد.
 الجبر الهندسى.
 جبر التوافيق.
 جبر الحاسوب.
الجبر الحديث
اللى يبرد لقمه بيلهطها



المثل 
"اللى يبرد لقمه بيلهطها"

معنا المثل 
يعنى اللى يبرد لقمه و يحضرها لبقه الفايده بتعود عليه لانه بيعمل كده عشان ياكلها, بيتضرب ف اللى بيحضر حاجه عشان يستفيد منها.

قصه المثل 
مش معروف

امثال مشابهه 
 اللى بياكل على ضرسه بينفع نفسه
 اللى بيشيل اربه مخرومه بتخر على دماغه

امثال شعبيه
امثال شعبيه حرف ا
الكرشه عند المقلين زفر



المثل 
إلكرشه عند المقلين زفر

معني المثل 
المقلين بجر الميم و القاف يعنى الفقرا. الزفر مقصود بيها لحمه مطبوخه بسمنه. يعنى الكرشه بالنسبه للفقرا لحمه. بيضرب فى الحاجه التافهه اللى بتعتبر عظيمه بالنسبه للمحتاج.

قصه المثل 
مش معروف

امثال مشابهه 
إلكسبه عند الفقرا حلاوه

امثال شعبيه
امثال شعبيه حرف ك
اللى ياكل قد الزبيبه



المثل 
"إللى ياكل قد الزبيبه لا به عيا و لا نصيبه"

معني المثل 
النصيبه يعنى المصيبه. يعنى إللى بياكل و لو حاجه بسيطه كويس و خالى من المصايب، فما حدش يصدقه إنه محتاج.

قصه المثل 
مش معروف

امثال مضاده 

امثال شعبيه
امثال شعبيه حرف ا
اللى ياكل الفول



المثل 
اللى ياكل الفول يمشى عرض و طول و اللى ياكل كباب يبقى ورا الباب

معنى المثل 
يعنى اللى بياكل الفول بيتكلف بالمشى طول و عرض و اللى بياكل الكباب بيقعد مرتاح فى بيته. بيضرب فى الجور فى المعامله، و فى حسن و سؤ البخت.

قصه المثل 
مش معروف

امثال شعبيه
امثال شعبيه حرف ا
اللى ياكل الفته



المثل 
إللى ياكل الفته يطلع الصارى

معني المثل 
يعنى اللى ياكل الفته يحق عليه عمل اللى بيتكلف بيه و يطلع صارى المركب عشان ينشر القلع أو يطويه. بمعنى اللى ياخد أجره لازم يعمل الشغلانه اللى اتكلف بيها.

قصه المثل 
مش معروف

امثال شعبيه
امثال شعبيه حرف ا
اللى ياكل بلاش



المثل 
إللى ياكل ببلاش ما يشبعش

معني المثل 
يعنى اللى بيصرف من جيب غيره ما بيكتفيش و بيطلب أكتر.

قصه المثل 
مش معروف

امثال مشابهه 
 البلاش كتر منه

امثال مضاده 

امثال شعبيه
امثال شعبيه حرف ا
اللى ياكل الرغيف



المثل 
إللى ياكل الرغيف ماهوش ضعيف

معني المثل 
بيضرب فى اللى بيتحجج بالعيا عشان ما يعملش شغله و هو مش عيان و بياكل أكل الأصحاء.

قصه المثل 
مش معروف

امثال مضاده 

امثال شعبيه
امثال شعبيه حرف ا
اللى ياكل حلوتها



المثل 
إللى ياكل حلوتها يتحمل مرارتها

معني المثل 
يعنى اللى داق الحلو فى موضوع فلازم يتحمل مره كمان و ما يتضايقش منه.

قصه المثل 
مش معروف

امثال مضاده 

امثال شعبيه
امثال شعبيه حرف ا
اللى ياكل الضرب



المثل 
إللى ياكل الضرب مش زى اللى يعده

معني المثل 
يعنى اللى بيتضرب بيحس بالضرب و الوجع مش زى اللى بيتفرج و بيعد الضربات بس.

قصه المثل 
مش معروف

امثال مشابهه 
اللى ايده فى الميه مش زى اللى ايده فى النار

امثال مضاده 

امثال شعبيه
امثال شعبيه حرف ا
اللى ياكل العسل



المثل 
إللى ياكل العسل يصبر لقرص النحل

معني المثل 
يعنى اللى بيستفيد من حاجه و بيتمتع بيها لازم يتحمل متاعبها، أو بيتحمل متاعبها عشان ينالها.

قصه المثل 
مش معروف

امثال مشابهه 
 عشان الورد ينسقى العليق

امثال مضاده 

امثال شعبيه
امثال شعبيه حرف ا
اللى ياكل عيش الناس



المثل 
"إللى ياكل عيش الناس يقمره لهم"

معني المثل 
يعنى إن اللى الناس يدوه حاجه يردها لهم .

قصه المثل 
مش معروف

امثال مشابهه 
السلف تلف والرد خساره

امثال شعبيه
امثال شعبيه حرف ا
كل أكل الجمال



المثل 
كل أكل الجمال و قوم قبل الرجال

معنا المثل
يعنى كل زى ما أنت عايز بس لازم تسبق غيرك ع الشغل.

قصه المثل 
مش معروف

امثال مضاده 

امثال شعبيه
امثال شعبيه حرف ك
كل دين و اشرب دين



المثل 
كل دين و اشرب دين و ان جه صاحب الحق خزق له عين

معنا المثل 

الدين هنا يعنى السلف و المثل معناه ما تهتمش بحاجه ف الدنيا و اعمل اللى عايز تعمله.

قصة المثل 
مش معروفه

امثال مشابهه 
 أبرد من مية طوبه
 كل وبحلق عينيك عزومة واتحسبت عليك

امثال شعبيه
امثال شعبيه حرف ك
كل عيش حبيبك



المثل 
كل عيش حبيبك تسره و كل عيش عدوك تضره

معني المثل 

لإن الحبيب بيفرح لما تاكل لكن العدو بيزعل.

قصه المثل 
مش معروف

امثال مشابهه 
 أبرد من مية طوبه
 بصلت المحب خروف يعني لو جه الحبيب ببصله عشان ياكلها الحبيب كإنه جه بخروف لحبيبه عشان ياكل منه

امثال شعبيه
امثال شعبيه حرف ك
كل قرصك



المثل 
كل قرصك و الزم خصك

معنا المثل 

قرص بضم القاف  و خص بضم الخه . قرص يعنى قرص اكل و خص يعنى كوخ مبنى من خرزان و قش.يعنى كل اللى عندك مهما كان بسيط و الزم بيتك مهما كان حقير . بيتضرب ف تفضيل الوحده و البعد عن الناس .

قصه المثل 
مش معروف

امثال مشابهه 
 أبرد من مية طوبه

امثال شعبيه
امثال شعبيه حرف ك
كل اللى يعجبك والبس اللى يعجب الناس



المثل 
كل ما يعجبك و البس ما يعجب الناس

معنا المثل 

المثل بيعتبر ان اللى بتاكله تبع شهوة نفسك لكن بيعتبر اللبس زينه للناس بس فالمفروض يكون علا مزاجهم هما بس . وبيعتبر الملابس ممتلكات عامه مش حاجه شخصيه لمجرد انها تظهر امام عامه الناس بمعنى الواحد يعمل حاجته الشخصيه زى ما يحب لكن الحاجات اللى مش شخصيه تبقا علا مزاج الناس.

حقوق الانسان 
والمثل ضد ابسط مبادىء حقوق الانسان
لانه يدعو لان يكون الفرد عبد لغيره و للناس وللمجتمع لان اللبس "ممتلكات شخصيه"  مش ممتلكات عامه و بالتالى هيا من ابسط الحريات الشخصيه الناس التانيبن مالهومش دخل للاخرين بيها.
و هدفها مش التزين للناس بس بل هدفها الاول ستر الجسد والعورات بعدين اتقاء ضرر عوامل الطبيعه زى البرد و المطر و التراب و ساعات يلبسها بهدف التزين للاخرين سواء كانو قرايب او غيرهم 
كل انسان حر فى جسده وفى ممتلكاته الشخصيه مش من حق شخص او مجموعه من الناس مهما كان عددها كبير انهم يفرضو علا شخص او مجموعه تانيه من الناس لبس او خلع ملابس معينه او انهم يملو عليهم طريقه التصرف ف جسمهم و ممتلكاتهم.
اللى بيتسلط علا حريه غيره فى التصرف فى ممتلكاته وجسده بلطجى
ومش من حق اغلبيه ان تتسلط علا اقليه او العكس و تفرض عليها لبس او خلع لبس معين لان دا يبقا من ابشع انواع الاضطهاد
والحاكم اللى يفرض لبس معين ع الناس او يفرض خلع لبس معينا بقوه القانون او بالارهاب هو حاكم ديكتاتورى فاشى قمعى شمولى
اى مجموعه من الناس مهما كان عددها كبير تفرض علا باقى الناس لبس بطريقه معينه دا جريمه ضد حقوق الانسان. دا بيبان اكتر ف فرض لبس ع البنات و الستات زى لبس العبايات و تغطية الشعر بس او الشعر و الوش
ولان الناس مختلفين ومتنوعين ومزاجهم مش زى بعضيهم و بيتغير مع الزمن

قصة المثل 
مش معروف

امثال مشابهه 
 أبرد من مية طوبه

امثال شعبيه
امثال شعبيه حرف ك
القلقشندى

شهاب الدين احمد القلقشندى ( اتولد فى قلقشنده، القليوبيه سنة 1355 - اتوفى فى القاهرة سنة 1418 ) اديب و لغوى مصرى كبير من مؤرخين مصر فى العصور الوسطى ، عاش فى العصر المملوكى. أهم مؤلفاته موسوعته الضخمه " صبح الأعشى فى صناعة الإنشا " اللى بتتكون من 14 مجلد عن علوم الكتابه و النظم و الإداره و الدواوين و المراسلات فى العصر المملوكى ، و بتعتبر من أهم المصادر التاريخيه. و كتابه المهم " نهاية الأرب فى معرفة قبائل العرب " عن القبايل العربيه.

المراجع 

 القلقشندى : صبح الأعشى فى صناعة الإنشا، دار الفكر، بيروت.
 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972

قلقشندى
قلقشندى
قلقشندى
رياضيات

الرياضيات ( Mathematics) هيه علم بيدرس الارقام و علاقتها ببعض و الاشكال الهندسيه و من فروعها الجبر و الهندسه و حساب التفاضل و التكامل.

علما الرياضيات بيستخمو أنماط رياضيه علشان يحطو نظريات جديده باستعمال اثباتات رياضيه بهدف الوصول للحقيقه من فى استخدام التجريد و المنطق, و الرياضيات اتطورت من العد و الحساب و القياس للدراسه المنهجيه للأشكال و حركات الأشياء الماديه. كانت الرياضيات العمليه.

الرياضيات ضروريه فى كتير من المجالات و من أشهر المجالات اللى بتستعمل النماذج الرياضيه العلوم الطبيعيه و الهندسه و الطب, الرياضيات التطبيقيه ولدت تخصصات رياضيه جديده زى الاحصاء.

مصادر
برج ايفيل

برج ايفيل ( tour Eiffel,  ) هو برج مصنوع من الحديد و مبنى فى منطقه جناين الشامب دى مارس على ضفاف نهر السين فى باريس، فرنسا.

اهميته 

البرج بيعتبر من اهم رموزل فرنسا و بيمثل القيم و الثقافه الفرنساويه، م الناحيه التيكنولوجيه، البرج بيعتبر من اجمل التحف المعماريه على مستوى العالم.

بنا 
البرج متسمى على اسم جوستاف ايفيل ، المهندس اللى صممه و بناه و خلاه لحد دلوقتى اطول بنايه فى باريس ع الرغم من انه اتبنا من اكتر من 120 سنه،اتبنا من سنة 1897 لسنة 1889 .

لينكات برانيه

مصادر 

 
فرنسا
ابراج
باريس
مواقع التراث العالمى فى فرنسا
حى پاريس السابع
ظ

ظ هو حرف من حروف الابجديه العربى و الحرف ده بيتنطق بالمصرى زي حرف الزين المتفخمه و نادر ما بيتلفظ زي الاصل. و السبب فى كدا هو عدم وجود الحرف دا فى اللغه المصريه القديمه بمراحلها التلاته (القبطى و الديموطيقى و الهيروجليفى)، يعنى المصريين طول عمرهم ما نطقوش الحروف بين اللسانيه (Inter-Dental) و لسه لحد دلوقتى الحروف دى بتشكل منطقه صعوبه فى تعلم اغلب المصريين للغات الاجنبيه (زى ث ذ ظ فى العربى) و th فى الانجليزى.

حروف عربى
املاء
كوسوفو

كوسوڤو او كوسوڤا ( Kosova, Kosovë, Косово او Косово и Метохија,  Kosovo او Kosovo i Metohija) وهى منطقه متنازع عليها فى شبه جزيرة البلقان فى جنوب شرق اوروپا. أغلبها تحت حكم بـ حكومتها اللى معترف بيها جزئياً, اللى واقعى مسيطره على كل الاقاليم, ماعاده الجيوب الصيربيه. صيربيا مش بتعترف بيها, و بتعتبرها كيان تحت حكم الامم المتحده, جوا الأراضى اللى تحت سيطرتها, الاقليم كوسوڤو الإستقالالى و الميتوخيا ( Аутономна Покрајина Косово и Метохија  Autonomna Pokrajina Kosovo i Metohija), بالنسبه لـ دستور صيربيا (2006). و اعلنت استقلالها من ناحيه واحده عن صيربيا يوم 17 فبراير 2008. 54 دول من دول الامم المتحده اعترفو بالاستقلال دا و من اكبر المعارضين روسيا و صيربيا.

كوسوفو عدد سكانها 2,100,000 منهم 92% البان و 5.3% صيربيين و الباقى اقليات صغيره
مساحة كوسوفو 10,908 كم2 و لايوجد بيها ساحل و محاطه من صيربيا من الشمال و الشرق و جمهورية مقدونيا من الجنوب و البانيا من الغرب و مونتينيجرو من الشمال الغربى.اكبر مدينه و عاصمتها اسمها پريستينا (پريشتينا/Priština).

ملاحظات 

 
بلاد
دول اسلاميه
تسار

الـ "تسار" (بـ الروسى царь و الـ اوكرانى цар) هو لقب الحاكم البلغارى فى 913-1422, و بعدين استخدم فى 1908-1946 و فى امبراطورية روسيا من 1546 لـ 1917. المصطلح ده فى الاساس سلاڤى.

اخر حاكم بـ لقب الـ تسار يحكم روسيا كان " نيكولاى التانى".

مصادر 

روسيا
القاب
ارمينيا

ارمينيا ( Հայաստան ), اسمها الرسمى جمهورية ارمينيا (Հայաստանի Հանրապետություն ) هى بلد متحوّطه و جبليّه, فى منطقة القوقاز, فى نقطه اتصال قارة اسيا و قارة اوروبا, عاصمتها يريفيان. ليها حدود مع جورجيا من الشمال , و جمهورية ناجورنو كاراباخ و ايران من الجنوب و مع تركيا فى الغرب و اذيربايجان من الشرق. واقليم ناخشيڤان الحكم الذاتى التابع الى أذربيچان من الجنوب.

الاسم 

بالأرمينى اسم ارمينيا الأصلى هايك. الاسم فى العصور الوسطى بقا هاياستان عن طريق اضافة الكلمه الفارسية ستان بمعنى ارض.

مصادر 

 
بلاد
دول مسيحيه
حرب بارده

الحرب البارده ( Cold War;  холо́дная война́) ده مصطلح شايع جدا بيتقال على حالة العداوه التقليديه بين دول المعسكر الاشتراك و الشيوعى واللى كان بيتزعمه الاتحاد السوڤييتى وبيضم معاها دول فى شرق اوروبا اللى كانت بتتسمى وقتها الكتله الشرقيه و دول تانيه فى افريقيا و اسيا و امريكا الجنوبيه وبين الدول الراسماليه اللى كان بتتزعمها امريكا و بتضم معاها دول تانيه فى غرب اوروبا و دول فى افريقيا.

بدايات الحرب البارده 
بدا الصراع بالظهور بعد فتره بسيطه من نهاية الحرب العالميه التانيه، ف

تنقسم دى الحقبه الي خمس فترات
الفتره الاولي من 1945-1955بتتسما الحرب البارده
1955-1969فتره التعايش السلمي
1969-1975مرحله الانفراج
1975-1985الحرب البارده الثانيه
1985-1991نهايه الحرب البارده

القرن العشرين
عصر حديث
حروب
الحرب البارده
امستردام

امستردام , عاصمة و اكبر مدن نيديرلاندا.

معرض الصور 

عواصم
مدن نيديرلاند
اجا

اجا دى مركز من مراكز محافظة الدقهليه وحدودها ,من الشمال المنصوره،ومن الشرق السنبلاوين,و من الجنوب ميت غمر،ومن الغرب مدينة سمنوداللى هيا تبع محافظه تانيه و هيا محافظة الغربية.

مراكز مصر
الدقهليه
نظام رئاسى

النظام الرئاسى ده نظام حكم موجود فى بعض الجمهوريات و بيكون فيه لرئيس الدوله سلطات واسعه جدا, و بيعاون الرئيس مجموعه من مساعدين الرئيس, لكن المسؤل الاول و الاخير قدام الناس و المجالس النيابيه هو الرئيس.
و من اوضح الامثله للنظام الرئاسى هيا امريكا. البرلمان بيكون مستقل عن الحكومة و يقدر يحاسب الوزراء و بيكون له انتخابات مستقلة.

سياسه
نظام برلمانى

النظام البرلمانى ده نظام حكم بيتولى الحكم فيه وزاره وبيكون رئيس الوزاره مع وزارته متضامنين فى المسئوليه قدام البرلمان وقدام الشعب .
وبيشكل الحكومه اكبر حزب خد عدد مقاعد فى البرلمان ,ولو مافيش اى حزب خد الاغلبيه المطلقه ففى الحاله دى بتتشكل حكومة ائتلافيه
بتتكون من الاحزاب اللى خدت مجالس فى البرلمان وكل حزب بياخد عدد وزارات بيتناسب مع عدد المجالس اللى خدها فى الانتخابات البرلمانيه .
معظم الدول اللى نظام حكمها ملكى نظامها برلمانى ,وكمان فيه جمهوريات نظامها برلمانى زى ايطاليا و اسرائيل.
وبيكون منصب رئيس الدوله فى النظام البرلمانى منصب شرفى.

تشكيل الحكومه 
فى النظام البرلمانى بتتشكل الحكومه من الحزب اللى بياخد اعلى من 50% من عدد النواب فى البرلمان وفى حالة ان مافيش حزب عدى 50 % بتتشكل حكومه ائتلافيه من الاحزاب اللى ليها مقاعد فى البرلمان و كل حزب بيشارك بعدد اعضاء بيتناسب مع عدد المقاعد اللى ليه فى البرلمان .

سمات النظام البرلمانى 
 الرئيس او الملك فيه بيكون منصب شرفى و انه رمز للدوله و حامى للدستور , و بيكون مافيش مسئوليه سياسيه على الرئيس .
 بيكون الحاكم الفعلى هوا رئيس الوزاره وبيكون مسئول اساسى سياسيا على سياسات الحكومه و ادائها قدام الناس , وبيكون كل الوزرا مسئولين تضامنيا فى نفس الحكومه فى حالة فشل سياسات الحكومه واستقالة رئيس الحكومه معناها استقالة كل الوزرا اللى فى الحكومه .

ليبراليه
ديموقراطيه
سياسه
نظم حكم
فلسفه سياسيه
بغداد

بغداد عاصمة جمهورية العراق، ومركز محافظة بغداد. بلغ عدد سكانها حوالى 8.5 مليون بنى ادم فى سنه 2016، ما يجعلها اكبر مدينة فى العراق وتاني اكبر مدينة فى الوطن العربى بعد القاهرة. وتأتي بالمرتبة 35 عالميا حسب عدد السكان. وتُعد المدينة المركز الاقتصادي والإداري والتعليمي فى الدولة.

بناها الخليفة العباسي المنصور فى القرن الثامن، واتخذها عاصمةً للدولة العباسية؛  بقا لبغداد بعدها مكانة عظيمة، فكانت أهم مراكز العلم على تنوعه فى العالم وملتقى للعلماء والدارسين لعدة قرون من الزمن. وتمثل بغداد الايام دى حالةَ من حالات التتابع المدني فى إطار موقع واحد، ففي إطار موقع الرافدين تتابعت العواصم من بابل القديمة ل سلوقية الإغريقية وقطيسفون الفارسية، اللى كانت تعرف بمدائن كسرى، بعدين بغداد العربية الحالية.

وصلت مدينة بغداد لذروتها فى عصر الخليفة العباسي الخامس هارون الرشيد وارتبطت باسمه فى روايات ألف ليلة وليلة ذات الشهرة العالمية،حيث باتت عاصمة العالم القديم. و فقدت دى المكانة من سنه 1258 لما غزاها المغول والتتار. مع حلول بدايات القرن الستاشر، تبادل الصفويون والعثمانيين السيطرة على المدينة، لحد انتزعها العثمانيين أخيراً فى سنه 1535، فظلت تحت حكمهم قرابة 4 قرون. وفي سنه 1917، سيطر الإنجليز على المدينة، و خضعت كمعظم مناطق العراق التانيه تحت الانتداب البريطانى، بعدين بقت عاصمة للمملكة العراقية سنه 1921، والجمهورية العراقية سنه 1958.

تكمن أهمية موقع بغداد الجغرافي فى توافر الميه وتناقص أخطار الفيضانات، ما أدى بدوره ل اتساع رقعة المدينة وزيادة نفوذها مع سهولة اتصالها عبر نهر دجلة بواسطة الكبارى اللى تربطها عبر جوانب النهر، اللى يخترق مركزها لينصفه ل جزئين هما الكرخ والرصافة. وتتشكل المدينة اليوم من 27 منطقة، تنقسم بدورها ل شوية أحياء.

تمتاز بغداد بأهميتها الثقافية اللى تتمثل بوجود عدد كبير من الصروح الهامة كالمتاحف والمدارس التاريخية والمكتبات والمسارح. وتشتهر المدينة بآثارها الإسلامية اللى تتمثل ببقايا أسوار مدينة بغداد، ودار الخلافة، والمدرسة المستنصرية. ولبغداد القديمة أسماء شوية كالمدينة المدورة والزورا ودار السلام.

لنكات برانيه

مصادر 

 
مدن العراق
عواصم
عواصم اسيا
بانكوك

بانكوك ( กรุงเทพมหานคร Krung Thep Maha Nakhon  او กรุงเทพฯ ) هى عاصمة تايلاندا و اكبر مدينه حضريه فيها. عدد السكان سنة 2005 وصل ل6,642,566 انسان.

مدن تايلاندا
عواصم
عواصم اسيا
بوينوس ايريس

بوينوس ايريس (Buenos Aires) دى عاصمة الارجنتين

سكان 
عدد سكان بوينوس ايريس اللى بيزيد عن 12 مليون بتعتبر اكبر مدينه فى الارجنيتن و واحده من اكبر المدن فى امريكا الجنوبيه.معظم السكان بترجع جدورهم لاصول طليانيه و اسبانيه بس كمان فى نسب صغيره من اصول عربيه و يهود و ارمن و كوريين و سكان اصليين (الهنود الحمر).

ديانه 
المسيحيه الكاتوليكيه هى الديانه الغالبه هناك

اللغه 
الاسبانى هو اللغه الام لغالبية السكان.

تاريخ 
اتأسست المدينه سنة 1536 و اتدمرت و اتعاد بنايتها من تانى سنة 1580 و زادت اهميتها بصوره كبيره سنة 1776 لما اختاروها عاصمه لمملكة ريو دى لا بلاتا.

عواصم
ارجنتين
استانبول

استانبول او اسطنبول ( İstanbul ) هى مدينه تركيه بتعتبر من اهم المدن فى توركيا. بناها اليونانيين سنة 667 قبل الميلاد و سموها بيزنطه بقت مركز تجارى و استولى عليها الرومان سنة 196 بعد الميلاد. بقت عاصمه للامبراطوريه البيزنطيه واخدت اسم قسطنطينيه (كونوستانتينوپوليس Κωνσταντινούπολις) على اسم الامبراطور قسطنطين الاول (330).

الاسم 
اسم اصطنبول و اسطنبول اللى واضح انه مشتق من لفظ "كونستانتينوپول" Constantinople كان بيستخدمه المؤرخين فى العصر المملوكى قبل ظهور العثمانليه. من جهه تانيه استانبول لفظ يونانى مركب من كلمتين "استين بوليس"  و معناه "فى المدينه". و ذكر المسعودى ان الروم سموها " بولن " و للتعبير عن انها دار ملكهم كانو بيضيفوا " استن " فبيقولوا " استن بولن ".

بعد ما غزاها الأتراك فى عهد السلطان العثمانلى محمد التانى المعروف بـ محمد الفاتح بقت عاصمة للامبراطوريه العثمانيه و مقر السلطان العثمانلى (الباب العالى) و اتسمت و اتلقبت بكذا اسم زى الاستانه اللى هى كلمه فارسيه معناها "العتبه" او "السرايا"، و استمبول، و دار السعاده، و دار الخلافه، و اسلامبول اللى مجرد تحريف لكلمة استمبول بالاستعمال و ماهياش لفظ مركب من "اسلام" و "بول".

جغرافيا 
جزء من استانبول موجود فى قارة اسيا و جزء موجود فى قارة أوروبا و بيفصل بينهم مضيق البوسفور.

معالم 
استانبول فيها مزارات تاريخيه كتيره زى ايا صوفيا Ayasofya و جامع السلطان احمد (الجامع الازرق) Sultanahmet Camii، و سرايات و متاحف كتيره من اهمها المتحف الموجود فى سراية توپكاپي Topkapı Sarayı (الباب العالى مقر السلاطين العثمانليه).

معرض الصور

فهرست وملحوظات

المراجع 

 القلقشندى: صبح الأعشى فى صناعة الإنشا، دار الفكر، بيروت.
 المقريزي: السلوك لمعرفة دول الملوك، دار الكتب، القاهرة 1996.

 
مدن تركيا
دمشق

دمشق ( ; بيسميها السوريين الشام) هى مدينه فى جنوب سوريا و عاصمتها من سنة 1943. ما حدش يعرف بالتحديد تاريخ نشإتها. احتلها الأشوريين و الفرس و غزاها الاسكندر الاكبر سنة 332 ق.م.، و ضمها السلوقيين، و بعدين استولى عليها سنة 64 ق.م. استولى عليها العرب بقيادة ابي عبيدة عامربن الجراح بعد معركة اليرموك (635)، وبقت مدينه مهمه ايام الحكم الأموى (661 - 750)، و اشتهرت بصناعة السلاح و المعادن المكفته. استولى عليها المغول كذا مره. هولاكو سنة 1260، و غازان سنة 1299، و تيمورلنك سنة 1400. بعد طرد المغول منها بعد معركة عين جالوت حكمها نواب سلاطين الدوله المملوكيه فى مصر (1260 - 1517). استولى عليها الأتراك العثمانليه و حكموها من 1516 لغاية 1917،بعد نجاح الثورة العربية الكبرى دخول الشريف حسين بن علي الى الشام تم تكوين مملكة العربية السورية وبعدين تم بيعة فيصل ابن الشريف حسين بن علي ملكا على البلاد فى آذار 1920وبعد كده وقعت بعد انتصار فرنسا على سوريا فى معركة ميسلون فخضعت للإنتداب الفرنسى (1920 - 1946).

من أهم أثارها الجامع الأموى، و فيها مدافن معاوية بن أبى سفيان، و صلاح الدين الأيوبى، و نور الدين محمود، و الظاهر بيبرس.

لنكات برانيه

مصادر 

الرومان
مدن سوريا
عواصم
مدن عربيه
عواصم اسيا
جاكارتا

چاكرتا (Jakarta) هى عاصمة و اكبر مدينه فى اندونيسيا و بتعتبر اكبر مدينه فى جنوب شرق اسيا من عدد السكان (8,489,910) انسان و رقمها الأتناشر ع مستوى العالم كله.واندونيسيا هى اكبر دولة مسلمة من عدد السكان . تقريبا 240 مليون انسان نسبة المسلمين حوالى 85% والباقي مسيحيين و هندوس و بوذيين و وثنيين . اندونيسيا كمان هى اكبر اقتصاد فى جنوب شرق اسيا.

لنكات برانيه 

مدن اندونيسيا
عواصم
عواصم اسيا
لوس انجليس

لوس انجليس ( Los Angeles   L.A.) هى تانى اكتر مدينه فيها سكان فى امريكا بعد نيو يورك،

تاريخ 
خليج لوس انجليس كان فيه ناس عايشين من آلاف السنين منهم قبايل التونجفا والتشوماش قبل ما يكتشفها الاوروبيين سنة 1542 لما البرتغالى جواو رودريجيز كابريلو استكشف المنطقة. سنة 1876 اتبنت سكه حديد ربطت لوس انجليس بمدن تانيه ف كاليفورنيا و بساحل المحيط الهادى. لوس انجليس انضمت لولاية كاليفورنيا يوم 4 ابريل سنة 1850.

اسم 
اسم لوس انجليس اصله اسپانى، بمعنى "الملايكه" اختصار لاسمها الاسبانى "Pueblo de Nuestra Señora la Reina de Los Ángeles del Río de Porciúncula" ( پويبلو دى نوايسترا سينيورا لا رينا دى لوس انخليس ديل ريو پورسيونكولا) و معناه "قرية ستنا ملكة ملايكة نهر پورسيونكولا".

سكان 
لوس انجليس هيا اكتر مدينه فيها سكان فى ولاية كاليفورنيا و غرب امريكا.

جغرافيا 
لوس انجليس مساحتها 1290.6 كيلومتربع. موجوده على شط المحيط الهادى ف جنوب كاليفورنيا.

رياضه 
مدينة لوس انجليس استضافت الالعاب الاولمبية مرتين، سنة 1932 و سنة 1984 كمان استضافت المباراة النهائية ف كاس العالم 1994.

لينكات برانيه

مصادر 

 
مدن امريكا
كاليفورنيا
مدن كاليفورنيا
نيو يورك

نيو يورك (انجليزى: New York) هى اكتر مدينه فيها كثافه سكانيه فى امريكا, و مركز منطقة نيو يورك العاصمه اللى هى واحده من اكتر المناطق اللى فيها كثافه سكانيه فى العالم.

اهميتها 
نيو يورك بتعتبر اهم مدينه تجاريه فى العالم و ليها تأثير قوى على التجاره العالميه, الاقتصاد, الاعلام, الثقافه, الفن, المودَه, البحث, التعليم و الترفيه. نيو يورك كمان مركز مهم فى العلاقات الدوليه و فيها مقر الامم المتحده. ف العاده بتتسسما مدينة نيو يورك عشان تتفرق عن ولاية نيو يورك, اللى هى جزء منها. مينا نيو يورك على ساحل المحيط الأطلنطى بتاع شمال شرق امريكا,

تاريخ 
مدينة نيو يورك اتأسست سنة 1624 كمركز تجارى للمستوطنين من نيدرلاند، و كان اسمها نيو أمستردام

احياء 
نيو يورك المدينه بتتكون من خمس بوروهات boroughs: Bronx, Brooklyn, Manhattan, Queens و Staten Island.

سكان 
سكان سنة 2012 عدّت 8.336,697 مليون,
و مع مساحه كبيره 790 كم2,. مدينة نيو يورك هى اكتر مدينه كبير زحمه فى امريكا.
سكان منطقة نيو يورك العاصمه هما اكبر سكان فى البلد, حوالى 19.1 انسان اكتر 17,400 كم2. اكتر من كده, فى تعداد العواصم, منطقة نيو يورك العاصمه فيها 22.2 مليون انسان بالنسبه لتعداد 2009, كمان اكبر مدينه فى امريكا.

بوروهات نيو يورك 
مدينة نيو يورك فيها خمس بوروهات :
 مانهاتن؛ عدد السكان: 1,629,054.
 ذا برونكس؛ عدد السكان: 1,397,287.
 بروكلين ؛ عدد السكان: 2,567,098.
 كوينز ؛ عدد السكان: 2,306,712.
 ستاتن ايلاند ؛ عدد السكان: 491,730.

نوتات

لينكات برانيه 
 

 
مدن امريكا
نايروبى

نايروبى دى عاصمة كينيا.اتاسست سنه 1899

لنكات برانيه

مصادر 

 
عواصم
مدن كينيا
ريو دى جانيرو

ريو دى جانيرو من اهم مدن برازيل ، و فيها تمثال رائع للمسيح فوق ربوه عاليه.

تأسيس 
خوسيه دى انتشيتا كان واحد من المؤسسين الرئيسيين لمدينة ساو باولو، و واحد من مؤسسين لمدينة ريو دي جانيرو.

مصادر 

 
مدن البرازيل
سيدنى

سيدنى دى من اهم المدن فى اوستراليا (اكبر مدينه فى عدد السكان وصلو سكانها فى 2008 ل4.34 مليون انسان) و هى فى تفس الوقت عاصمة و لاية نيو ساوث ويلز و فيها عمل البريطانيين اول مستعمره ليهم فى اوستراليا كلها سنة 1788.

مصادر 

مدن اوستراليا
طهران

طهران ( تهران  Tehrān) هى عاصمة ايران و اكبر مدينه فيها و المركز الادارى لمحافظة طهران (استان تهران). المدينه مبنيه عند سفح جبال البورز (رشته کوه البرز) و مشهوره بمنتجعات الزحلقه على الجليد اللى فى جبال البورز و كمان معروفه متاحفها الضخمه مراكز الفنون و القصور. طهران مدينه عريقه بيرجع تاريخها لسنه 6000 ق.م.
و انهارده هى مدينه عصريه فيها ابراج عاليه (زى برج ازادى و برج ميلاد) و فيها جوامع و كنايس و معابد يهوديه و معابد زرادوشتيه (مجوسيه). بيخدمها مطارين: مطار ميهراباد للطيران الداخلى و الخارجی و مطار الامام الخمينى الدولى للطيران الخارجى.

جبال 
تقع طهران علی جبال زاجروس و دماوند.

طهران فيها اكبر عدد من الجامعات و الكليات فى ايران كلها ، بيوصل عددهم 50 من اهمهم:
 جامعة شريف للتكنولوجيا
 جامعة طهران
 جامعة اميركبير للتكنولوجيا
 جامعة خواجه نصر الدين طوسى للتكنولوجيا
 جامعة ايران للعلوم و التكنولوجيا
 جامعة شهيد بهشتى
 جامعة شاهد
 جامعة تربیت مدرس

متاحف 
 سازمان آب

لنكات برانيه 

 الموقع الرسمى لبلدية العاصمة طهران

مصادر 

 
ايران
مدن ايران
عواصم
عواصم اسيا
طوكيو

طوكيو (باليابانى: 東京 ، يعنى عاصمة الشرق) هى عاصمة اليابان و اكبر مدينه فيها، بيسكن فيها 12,790,000 يعنى حوالى عشر عدد سكان اليابان. طوكيو مبنيه تقريبا فى نص هونشو ، اكبر جزيره فى الارخبيل اليابانى و فيها مقر الحكومه اليابانيه و القصر الامبراطورى.
طوكيو الكبرى (طوكيو و المناطق اللى حواليها) بتعتبر اكبر مدينه فى العالم من عدد السكان اللى بيوصولو لـ 30.000.000 واحد.

رياضه 
طوكيو اتعمل فيها أولمبياد 1964 و هاتنظم أولمبياد 2020

لنكات برانيه

مصادر 

 
مدن اليابان
عواصم اسيا
زنجبار

زنجبار (تأتي من الكلمه الفارسى "زنگبار" ( زنج + بار = ساحل الزنج ) و هى مجموعة جزر شكلوا اتحادا تانجانيكا ليكونوا فى النهاية تانزانيا.

افريقيا
سلطنات
دول اسلاميه
الجبرتى

عبد الرحمن بن حسن الجبرتى ( ولد فى القاهرة 1754 - توفى فى القاهرة 1822 ). مؤرخ مصرى كبير، جاء اجداده الى مصر من " جبرت " وهى تقع بالقرب من زيلع فى الحبشه. والده كان عالماً من علماء الازهر، و هو كذلك تعلم فيه. عاصر قدوم الحمله الفرنسيه على مصر بقيادة نابليون. عينه نابليون كاتباً فى ديوانه و فى عهد محمد على اصبح مفتى المذهب الحنفى. قتل ابنه فبكى عليه كتيراً حتى فقد بصره.

أرخ الجبرتى لأحداث مصر فى كتابه الكبير " تاريخ عجائب الاثار فى التراجم و الأخبار " (14 جزء)، و كتابه القيم عن احداث الحمله الفرنسيه " مظهر التقديس بذهاب دولة الفرنسيس ". ترجمت كتبه للـ فرنساوى. تناوله تاريخ مصر الإجتماعى أعطى كتبه قيمه كبيره مضافه لقيمتها التأريخيه.

المراجع 

 الجبرتى، تاريخ عجائب الاثار فى التراجم و الأخبار، دار الجيل، بيروت.
 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972

مواليد 1754
وفيات 1822
مؤرخين مصريين
مصريين صوماليين
تاريخ مصر
الحمله الفرنسيه
واشينطون

واشنيطون (  ) هيا عاصمة امريكا السياسيه و بتتسمى واشنطون دى سى ,عشان اسمها مقاطعة كولومبيا ومن هنا جه الرمز

و بعد كده بقى اسمها واشنطون على اسم الرئيس جورج واشينطون, اللى حرر البلد من الانجليز.

تاريخ 
الهنود البسكاتوويين كانو ناس سكنوا ف منطقة واشينطون

سياسه 
فيها مقر البيت الابيض و مبنى الپينتاجون Pentagon اللى هو مبنى (وزارة الدفاع الامريكية) و مبنى المخابرات المركزى

لينكات برانيه

مصادر

لينكات برانيه 
 معلومات عامه عن واشنطون

عواصم
مدن امريكا
عواصم امريكا الشماليه
ذ

ذ هو حرف من حروف الابجديه العربى و الحرف ده بيتنطق بالمصرى زى حرف الذال و نادر ما بيتلفظ زى الاصل بنطقه الصحيح من بين الاسنان العلوية و اللسان لانه من الحروف اللثويه . و السبب فى كدا ان الحرف دا مش موجود فى اللغه المصريه القديمه فى مراحلها التلاته (القبطى و الديموطيقى و الهيروجليفى)، يعنى المصريين طول عمرهم ما نطقوش الحروف " بين اللسانيه " (Inter-Dental)، و لسه لحد دلوقتى الحروف دى بتشكل منطقه صعوبه فى تعلم غالبية المصريين للغات الاجنبيه (زى ث ذ ظ فى العربى) و th فى الانجليزى.

مصادر 

حروف عربى
ث

ث هو حرف من حروف الابجديه العربى و الحرف ده بيتنطق بالمصرى زي حرف السين و ساعات تانيه بيتنطق زى التيه و نادر ما بيتلفظ زي الاصل. و السبب فى كدا هو عدم وجود الحرف دا فى اللغه المصريه القديمه بمراحلها التلاته (القبطى و الديموطيقى و الهيروجليفى)، يعنى المصريين طول عمرهم ما نطقوش الحروف بين السلسانيه (inter-dental) و لسه لحد دلوقتى الحروف دى بتشكل منطقه صعوبه فى تعلم اغلب المصريين للغات الاجنبيه (زى ث ذ ظ فى العربى) و th فى الانجليزى.

حروف عربى
املاء
نارمر

نعرمر او نامرر (مينا) من مصر العليا ( الصعيد ) ملك مملكه الجنوب موحد مصر العليا (الصعيد ) و مصر السفلى ( الدلتا ) و بعض اقاليم الوجه البحرى فى القرن الاتنين والتلاتين قبل الميلاد وبيقولو انه جه بعد الملك سركت فى الحكم وممكن يكون سركت هو نارمر ,لوحه نارمر المشهوره اللى اكتشفوها فى سنة 1898 فى يراكونيوليس تظهر نارمر شايل شعارى مصر العليا ومصر السفلى وانجازاته : وحد مصر العليا والسفلى واسس الاسره الاولى وعمل مدينه ممفيس عاصمه لمصر , واتسمى باسماء كتير منها :ملك الارضين, صاحب التاجين , ملك مصر العليا والسفلى, نسر الجنوب وثعبان الشمال.

لينكات برانيه 
 The Narmer Catalog

مصادر 

 

مصر القديمه
اسره مصريه اولانيه
المحيط الهادى

المحيط الهادى او المحيط الپاسيفيكى او الپاسيفيك ده اكبر محيط فى العالم و اسمه جاى من اللاتينى (Mare Pacificum) يعنى البحر الهادى او المسالم و اللى سماه الاسم دا هو البحار و المستكشف البورتغالى فرديناند ماجيلان.

لينكات برانيه

مصادر 

 
محيطات
سول

سول هيا عاصمة و اكبر مدن كوريا الجنوبيه.

تاريخ 
سول كانت مدينه رئيسيه لاكتر من 2،000 سنه، و تأسيسها كان سنه 18 قبل الميلاد.

سكان 
سكان سول أكتر من عشره مليون و هيا اكبر مدينه فى دول العالم المتقدم. سكان مدينه سول الكبرى أكتر من خمسه وعشرين مليون.

جغرافيا 
سول مبنيه على ضفاف نهر هان ،

اوليمبياد 
سول إستضافت اوليمبياد صيف 1988

لنكات برانيه

مصادر 

 
عواصم
مدن
كوريا الجنوبيه
عواصم اسيا
مدن كوريا الجنوبيه
قناة باناما

قناة باناما (بالاسبانى: Canal de Panamá) دى قناه بحريه موجوده فى دولة باناما وبتفصل بين امريكا الشماليه و امريكا الجنوبيه و بتوصل بين المحيط الاطلانطى و المحيط الباسيفيكى (الهادى). القناه بتملكها و بتديرها حكومة جمهورية باناما و بيوصل طولها ل 65 كم و بتعتبر قناة باناما (هى و قناة السويس فى مصر) من اهم الممرات المائيه فى العالم كله.

باناما
باناما
مارجاريت تاتشر

مارجاريت هيلدا تاتشر - Margaret Hilda Thatcher - (اتولدت فى 13 اكتوبر 1925) و توفت فى 8 ابريل 2013 دى كانت رئيسة الوزراء فى المملكه المتحده (1979 - 1990) و زعيمة حزب المحافظين (1975 - 1990) و كانت اول ست فى تاريخ بريطانيا تمسك المنصبين دول و اول رئيسة وزرا فى اوروبا كلها.تاتشر اشتهرت باسم المرأه الحديديه عشان حاجات كتيره من اهمها انها الوحيده فى القرن العشرين اللى مسكت منصب رئيس وزرا بريطانيا تلات مرات ورا بعض و اطول واحده تقعد فى المنصب دا ( قعدت تقريبا 11 سنه).تاتشر بيعتبروها اشهر شخصيه سياسيه فى بريطانيا بعد وينستون تشيرشيل.مارجاريت تاتشر كانت من اهم القاده السياسيين ايام الحرب البارده.

مصادر 

مواليد 1925
وفيات 2013
رئيسات وزرا
رؤساء وزرا بريطانيا
ستات حكموا بلاد
سياسيات بريطانيات
سياسيين بريطانيين
مسيحيين انجليز
جورج واشينطون

چورچ واشينطون (George Washington) (سنة الولادة 22 فبراير 1732 - مات 14 ديسمبر 1799) كان اول رئيس لامريكا وسميت مدينة واشونطون على اسمه.

حياته 
چورچ واشينطون ولد فى ولاية ڤيرچينيا و عيلته كانت غنيه تعمل فى مجال الزراعه و تتملك عدد من العبيد و بعد ما انتهى الدراسه انظم الجيش الانجليزى سنة 1760م و من كبار ظباط القوات الاستعمارية فى المراحل الأولى من الحرب الفرنسيه و الهنديه و اختاره الكونجرس القارى التانى سنة 1775 يكون القائد العام للقوات المسلحة للجيش القارى.

لينكات برانيه

مصادر 

 
   

مواليد 1732
وفيات 1799
رؤساء امريكا
عسكريين امريكان
مسيحيين امريكان
ماسونيين
بروتستانت امريكان
امريكان انجليز
الثوره الروسيه

الثورة الروسيه هى مجموعة من الثورات اللى هزت روسيا فى سنة 1917 واللى ادتبعد كده لظهور الاتحاد السوڤيتى. اول ثورة كانت ثورة فبراير 1917 واللى شالت الحكم القيصرى و حولت من مليكيه مطلقة لملكيه دستوريه وانشئوا حكومة مؤقته. حصلت مجموعة من محاولات لقلب نظام الحكم وتطبيق نظريات سياسيه مره اخرى غير الموجود زى ما حدث فى ثورة يوليه 1

روسيا
عصر حديث
ثورات
ثوره روسيه
تاريخ الاتحاد السوفييتى
رينو (اوتوموبيل)

رينو ( Renault) هى شركة صناعة عربيات فرنساويه اتأسست فى 25 فبراير 1899. المركز الرئيسى بتاع الشركه فى بولون بيلنكورت (Boulogne-Billancourt) و دي ضاحيه غرب باريس. رينو اشترت شركه داتشيا (Dacia) و شركه رينو سامسونج موتورز. انجح عربيه عملوها لغايه 2009 هى كليو (Clio) و اكتر مبيعاتها فى فرنسا.

اوتوموبيلات
فرنسا
زوسر

زوسر نثرخت ومعناها " الجسم الإلهى " .. خد لقب جسر ومعناه المقدس (2686ق.م. - 2600ق.م)
واسمه كان مكتوب فى بردية تورين و كان اسمه مكتوب باللون الاحمر و هو مؤسس الاسره التالته وده كان فى الدولة القديمة وقبره هو الهرم المدرج ويعتبر اول بناء حجرى ضخم فى التاريخ.

ذكر المؤرخ المصرى مانيتون Manethon ( مانثو Manetho )، أن زوسر حكم لمدة 29 سنة(2640ق.م - 2611ق.م)، فى الوقت نفسه تذكر بردية توربن أن فترة حكمه إمتدت بس 19 عام(2630ق.م - 2611ق.م)، لكن كتير من المؤرخين الحالين يذكرون أن فترة حكمة إمتدت لمدة 29 عام بسبب ضخامة اعماله الانشائية اللى قام بها. و عليه فارق السنين  بين الرقمين قد يعنى أن زوسر هو نفسه الفرعون الاول فى الاسرة التالتة.

تمثال زوسر اللى من الحجر الجيرى, هو اقدم تمثال مصرى معروف بالحجم الطبيعى , و هو دلوقتى فى المتحف المصرى فى القاهرة ، و نسخة منه موجودة بداله فى السرداب اللى فى الهرم المدرج بتاعه.

وعنده نقش فى جزيرة من جزر اسوان بيقول عن المجاعة اللى حصلت فى عهده بسبب نقص فيضان النيل فبعت زوسر المقربين لختوم معبود الشلال وقال فيه :

قلبى كان فى ضيق مؤلم، علشان النيل لم يفض لسبع سنين . الحبوب ما كانتش وفيرة، البذور جفت، كل شيء كان يملكه الفرد ليأكله كان بكميات مثيرة للشفقة، كل شخص حرم حصاده. لا ممكن لأى شخص أن يمشى اكثر؛ قلوب كبار السنّ كانت حزينة وسيقانهم إنحنت متى جلسوا على الارض، و أيديهم أخفت بعيدا. لحد خدم المعابد كانو يذهبون، المعابد قفلت والملاجئ غطّيت بالغبار. باختصار، كلّ شيء فى الوجود أصيبو
جه الرد من ختوم زى مالنقش بيقول :

أنا سأجعل النيل يرتفع لك. لن يكون هناك سنين اكثر لما يخفق الغمر فى تغطية اى منطقة من الارض. الزهور ستورق، و تنحنى جذوعها تحت وزن غبار الطلع

 انجازاته 

جعل منف عاصمه

مد حدود مصر لما قدر يسيطر على النوبيين

اخذ النحاس والتركواز من سينا فبقى عنده ثروه فقدر يعمل منشآت

انشأ مصطبة غرب قرية بيت خلاّف / جرجا و انشأ مصطبة اخرى بالقرب من المصطبة الاولانىى

 قبره 

بنى زوسر قبره هرم سقاره المدرج''' على بعد ميل من جرف سقاره عشان يبقى بعيد عن باقى المقابر واشرف على البناء الوزير إمحوتب والهرم بيتكون من ست درجات مش متساويين وارتفاعه 62 متر ومكسو بحجر جيرى ابيض ومن جواه فهو متكون من شبكه ممرات واوضه دفنه اتبنت من الجرانيت

وزيره ايمحوتب 
ايمحوتب ، وزير زوسر نفذ بنا هرم سقاره المدرج من الحجر ( 2900 قبل الميلاد ). اشتهر بعلمه فى الفلك و الطب ، و عملوه المصريين الاه فى العصور المتأخره و ساووه بالاله تحوت ، و عبده البطالمة و اعتبروه اله للطب و السحر و الفلك و قابله اليونانيين بإلاههم اسكلبيوس

مصادر 

مصر القديمه
فراعنة
فراعنة الاسره التالته
سنفرو

سنفرو Sneferu، سماه الإغريق القدام سوريس ، ملك مصر و مؤسس الاسره الرابعه، و خوفو ابنه حكم من 2613 ق.م لـ2589 ق.م واسمه ( سنفر ) يعنى (صانع الجمال) .

سنفرو اتجوز حتب حرس اللى يعتقد أنها كانت بنت الفرعون السابق له، هونى وحماه ممكن يكون ابوه حسب بعض المنظرين وحسب النظرية دى بان هونى خلف حتب حرس من مرات ملكية فى الوقت نفسه ان سنفرو خلف من جارية وعشان كده فجواز سنفرو كان جوازه للعرش.

وبيتقال عليه لقب (الملك المحسن المحبوب) عشان حكم 24 سنة فى سلام وحق.

أهم اعماله 
ارسل اسطولا كبير وضخم لفينقيا لكى يستورد خشب الأرز لأنه لن يكن هناك خشب جيد فى مصر. امن حدود مصر الشرقية والجنوبية من الاعداء. بنا هرمين فى دهشور وهما الهرم الاحمر والهرم المائل. اهتم باستخراج المعادن من سينا مثل: النحاس والفيروز.

بنا الهرم الاحمر فى جنوب الجيزه حاليا.

مصر القديمه
فراعنة
تاريخ مصر
حكام مصر
فراعنة الاسره الرابعه
خوفو

خوفو Khufu، تانى ملوك الاسره الرابعه مسك الحكم بعد ممات ابوه سنفرو باسم (ختم خواف لي) ومعناها (المعبود ختوم اللى يحميني) و هو من قرية (منعت خوفو) يعنى (مرضعة خوفو) بنى حسن دلوقتي. امه حتب حرس. بعت بعثات لوادى المغارة عشان يجيب الفيروز. اسمه وصوره كانت موجدوده له و هو بيهوى على راس واحد بدبوس قَتل. عنده تمثال فى ابيدوس معمول من العاج. اتنقش اسمه على كرسى العرش وطول التمثال 5 سنتيمتر ودلوقتى التمثال فى المتحف المصري. وبردية تورين بتقول انه حكم 23 سنة من 2589 ق.م لـ2566 ق.م. وفى عهده بنا الهرم الكبير و كان فى وقتها اكبر مبنا ضخم فى العالم. وسماه (أخت خوفو) ومعناها (أفق خوفو) شيد الهرم سنة 2650 ق.م.

مصر القديمه
فراعنة
حكام مصر
فراعنة الاسره الرابعه
من كاو رع

من كاو رع Menkaura خامس فراعنة الاسرة الرابعة هو ابن الملك خفرع واسمه يعنى (طويل العمر بقوة رع ) اتجوز الاميرة خامر عر نبتى التانية.

بعض الكتاب يضعون ان فترة حكمه من 2532 ق.م لـ2504 ق.م و بردية تورين بتقول انه حكم 18 سنة وده الأصح لعدم اكتمال تماثيله

بنى تالت اكبر اهرامات الجيزة وبنى هرمه جنب هرمين ابوه وجده و ارتفاع هرمه 66 متر و كان عهده الحرية فيه اكتر من عهد ابوه وجده

هيرودوت كتب ان منكاورع هو ابن خوفو ، و خفف المعاناه اللى سببها حكم والده لسكان مصر القديمة. هيرودوت كمان كتب ان منكاورع عانى مشاكل كتير , منها إن بنت منكاورع الوحيده ماتت قى حياته ,هيرودوت كتب ان جثتها كانت مدفونه فى تابوت خشب على شكل آبيس ,و إن التابوت فضل موجود لحد ايام هيرودوت.

فراعنة
تاريخ مصر
مصر القديمه
حكام مصر
فراعنة الاسره الرابعه
هاتريك

الهاتريك () فى الالعاب الرياضيه بترتبط بنجاح فى أى حاجه تلات مرات فى تلات محاولات متتاليه. مصطلح هاتريك استخدم لأول مره فى لعبة ال كريكيت , لوصف نجاح اتش اتش ستيفنسون الفذ سنة 1858  ، و استخدم فى الجرايد لأول مرة سنة 1878.

مصادر 

رياضه
1868



مواليد 
 مكسيم جوركى

مصادر

اهم احداث السنه

مصادر
نيوزيلاندا

نيوزيلاندا (New Zealand) دى دوله فى جنوب غرب المحيط الباسيفيكى و العاصمه بتاعتها هى ويلينجتون و اكبر مدينه فيها هيا اوكلاند.
اكتشفوا نيوزيلاندا يوم 13 ديسمبر 1642  فى فترة قريبة من اكتشاف استراليا اكتشفها ابيل تسمان الرحاله الهولندى فى رحلته سنة 1641م و بعد كده جه المكتشف الانجليزى جيمس كوك و اكد الاكتشاف ده. بعد كده بميت سنه استعمرها البريطانيين.

سياسه 
نيوزيلاندا استقلت عن حكم المملكه المتحده فى 26 سبتمبر 1907.

جغرافيا 
نيوزيلاندا دولة جزيرة فى جنوب غرب المحيط الهادى و بتضم جزيرتين كبار بيكونو معظم مساحتها هما ( الجزيرة الشمالية و الجزيرة الجنوبية ) و بتضم جزر صغيره كتيره . و اراضيها على بعد 1500 كلم (900 ميل) شرق اوستراليا بيفصلهم بحر تسمان ، و على بعد حوالى 1000 كلم (600 ميل) جنوب دول جزر المحيط الهادى كاليدونيا الجديدة ، فيچى ، و تونجا.

نيوزيلانديين مشاهير 
 لورد (مغنيه)
 اسرائيل أديسانيا (مقاتل فى فنون القتال المختلطة)

لينكات برانيه 
Government
 New Zealand Government portal 
 Ministry for Culture and Heritage – includes information on flag, anthems and coat of arms
 Statistics New Zealand 
Trade
 World Bank Summary Trade Statistics New Zealand
Travel
 Official site of New Zealand Tourism
 
Other
 
 
 New Zealand from the BBC News
 Te Ara, The Encyclopedia of New Zealand
 NZHistory.net.nz New Zealand history website
 New Zealand OECD
 New Zealand , directory from UCB Libraries GovPubs
 New Zealand at Encyclopædia Britannica
 New Zealand weather
 Key Development Forecasts for New Zealand from International Futures

مصادر

ملاحظات 

 
بلاد
دول مسيحيه
السلف تلف



المثل 
السلف تلف و الرد خساره

معني المثل 
يعنى ما تسلفش حد لإنك مش حاينوبك إلا الخساره. و إذا إستلفت ما تردش اللى إستلفته لإنه بأخدك ليه بقى فى حكم المفقود من صاحبه فماتخسرهوش انت.

قصه المثل 
مش معروف

امثال مشابهه 
السلف هم فى الليل ذل فى النهار

امثال شعبيه
امثال شعبيه حرف س